
Δευτέρα, 20 Ιουλίου 2026

ΔΕΛΤΙΟ ΤΥΠΟY

Ανεύρεση σορού κοριτσιού (α.λ.σ.) στην Κω - Αποβίβαση ασθενούς από Ε/Γ-Τ/Ρ σκάφος στη Γλύφα –Αποβίβαση ασθενούς από Ι/Φ σκάφος στους Οθωνούς - Τραυματισμός επιβάτιδας Ε/Γ-Ο/Γ πλοίου στην Πάτρα - Διακομιδές ασθενών

Τις μεσημβρινές ώρες χθες, ενημερώθηκε η Λιμενική Αρχή της Κω για ανεύρεση σορού ανήλικου κοριτσιού (α.λ.σ.), στη θαλάσσια περιοχή «ΚΑΡΔΑΜΑΙΝΑ» της Κω. Στο σημείο μετέβη Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο εντόπισε και περισυνέλλεξε τη σορό και στη συνέχεια τη μετέφερε στην προβλήτα «ΑΚΤΑΙΟΝ» στο λιμάνι της Κω. Ακολούθως, μεταφέρθηκε στο Γενικό Νοσοκομείο – Κέντρο Υγείας Κω. Από το Λιμεναρχείο Κω που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Δωδεκανήσου.

*****

Τις απογευματινές ώρες χθες, ενημερώθηκαν οι Λιμενικές Αρχές της Στυλίδας και της Γλύφας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ. - ΕΛ.ΑΚΤ., ότι έχρηζε άμεσης ιατρικής περίθαλψης μία 48χρονη ημεδαπή επιβάτιδα ενός επιβατηγού τουριστικού (Ε/Γ – Τ/Ρ) σκάφους, το οποίο έπλεε στη θαλάσσια περιοχή του στενού Αρτεμισίου. Το Ε/Γ-Τ/Ρ κατέπλευσε στο λιμάνι της Γλύφας, από όπου η 48χρονη διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Λαμίας, για παροχή ιατρικής περίθαλψης.
*****

Τις απογευματινές ώρες χθες, ενημερώθηκε η Λιμενική Αρχή των Οθωνών από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ. - ΕΛ.ΑΚΤ., ότι έχρηζε άμεσης ιατρικής περίθαλψης μία 19χρονη αλλοδαπή (υπήκοος Ιταλίας) επιβάτιδα ιστιοφόρου (Ι/Φ) σκάφους σημαίας Ιταλίας, το οποίο έπλεε στη θαλάσσια περιοχή 2,5 ν.μ. δυτικά των Οθωνών. Μετά τον κατάπλου του Ι/Φ στο λιμάνι των Οθωνών, η 19χρονη μεταφέρθηκε με τη συνδρομή στελεχών Λ.Σ.-ΕΛ.ΑΚΤ. στο Αγροτικό Ιατρείο Οθωνών, για παροχή ιατρικής περίθαλψης. Στη συνέχεια, μεταφέρθηκε με Περιπολικό σκάφος Λ.Σ.-ΕΛ.ΑΚΤ. (ΠΛΣ) στο λιμάνι του Αγίου Στεφάνου Κέρκυρας, από όπου διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Κέρκυρας για περαιτέρω ιατρικές εξετάσεις. 

*****

Τις απογευματινές ώρες χθες, ενημερώθηκε η Λιμενική Αρχή της Πάτραςγια τον τραυματισμό22χρονης αλλοδαπής (υπήκοος Σερβίας) επιβάτιδας επιβατηγού-οχηματαγωγού (Ε/Γ - Ο/Γ) πλοίου, το οποίο έπλεε προς το λιμάνι του Αντιρρίου. Συγκεκριμένα, η 22χρονη έχασε την ισορροπία της στις σκάλες, με αποτέλεσμα την πτώση και τον τραυματισμό της στη μέση. Μετά τον κατάπλου του πλοίου, η αλλοδαπή διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Πάτρας «Ο ΑΓΙΟΣ ΑΝΔΡΕΑΣ», για παροχή ιατρικής περίθαλψης. Προανάκριση διενεργείται από το Κεντρικό Λιμεναρχείο Πάτρας.

*****

	Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-7χρονου, από το λιμάνι Βαθέος Ιθάκης στο λιμάνι Σάμης Κεφαλληνίας, με Περιπολικό σκάφος Λ.Σ.-ΕΛ.ΑΚΤ.(ΠΛΣ),
-76χρονου, από το λιμάνι της Καλύμνου στο λιμάνι Μαστιχαρίου της Κω, με το Ε/Γ- Τ/Ρ «ΛΟΜΠΥ» Ν. Σαρωνικού 624,
-50χρονης και 60χρονου, από το λιμάνι της Μυκόνου στο λιμάνι της Νάξου, με το Ε/Γ-Τ/Ρ «ΚΥΡΙΑΡΧΟΣ IV» Ν.Ν. 64 και
[bookmark: _GoBack]-76χρονου, από τον όρμο Πεύκου Σκύρου στο λιμάνι της Κύμης, με το Ε/Π-Τ/Ρ «ΚΥΜΟΘΟΗ» Ν. Ραφήνας 73.

